paragraph_text: Pismu je prethodilo otkrivanje urote protiv kneza Domagoja, nakon koje se, glavni urotnik sklonio kod svećenika Ivana, koji mu je pružio utočište. Naposljetku je urotnik ipak uhvaćen i osuđen na smrt, a svećeniku Ivanu je zabranjeno obavljanje svećeničke službe i bio je izvrgnut progonu. Stoga se uputio u Rim, gdje je zatražio papinu pomoć. Papa Ivan VIII. šalje ga natraga u Hrvatsku upravo s tim pismom.